পুলিশ ও স্থানীয় সূত্রে জানা গিয়েছে, পঞ্চুবাবু স্ত্রী ও পোষ্যদের নিয়ে একটি ঝুপড়িতে থাকেন। গরুতে ধানগাছ খাওয়া নিয়ে মঙ্গলবার সকালে পঞ্চুবাবুর সঙ্গে চন্দ্রকান্তবাবুর বচসা হলেও মিটে যায়। অভিযোগ ওই সন্ধ্যায় ফের স্ত্রীকে নিয়ে চন্দ্রকান্তবাবু চড়াও হন পঞ্চুবাবুর বাড়িতে। গরু বাঁধার খোঁটা দিয়ে তাঁকে মারধর করা হয়। পঞ্চুবাবুর ছেলে কর্মসূত্রে কলকাতায় থাকেন। ওই দিন পঞ্চুবাবুর স্ত্রীও বাড়িতে ছিলেন না। বুধবার সকাল থেকে পঞ্চুবাবুর গরুগুলিকে ক্রমাগত ডাকতে দেখে সন্দেহ হয় এলাকাবাসীর। সন্ধ্যার পরে ঘটনার কথা জানাজানি হয়। গ্রামবাসীদের অভিযোগ, আগেও একই কারণে পঞ্চুবাবুকে মারধর করেছিল চন্দ্রকান্তবাবু।